**SPECIJALNA BOLNICA ZA MEDICINSKU**

**REHABILITACIJU**

**VARAŽDINSKE TOPLICE**

**Upravno vijeće**

Broj: 01-411/3-2025.

Varaždinske Toplice, 27.03.2025.

Na temelju članka 91. stavka 2. Zakona o proračunu (N.N. 144/21.) i članka 16. Statuta Specijalne bolnice za medicinsku rehabilitaciju Varaždinske Toplice, Upravno vijeće je na svojoj 15. sjednici održanoj dana 27. ožujka 2025. godine usvojilo

**GODIŠNJI IZVJEŠTAJ**

**o provedbi višegodišnjeg plana uravnoteženja Specijalne bolnice za medicinsku rehabilitaciju Varaždinske Toplice za 2024. godinu**

Uz Financijski plan Specijalne bolnice za medicinsku rehabilitaciju Varaždinske Toplice za razdoblje 2024.-2026. godine, Upravno vijeće Specijalne bolnice za medicinsku rehabilitaciju Varaždinske Toplice je na svojoj 117. sjednici, održanoj 30. listopada 2023. godine donijelo Odluku o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera za 2024., 2025. i 2026. godine (broj 01-1791/8-2023.). U navedenom višegodišnjem planu uravnoteženja daju se podaci o planiranim prihodima i primicima, rashodima i izdacima te rezultatu poslovanja, odnosno pokriću prenesenog manjka prihoda i primitaka iz prijašnjih godina, a koji se prenosi i planira u Financijskom planu za 2024. godinu s projekcijama za 2025. i 2026. godinu. Procjena rezultata na kraju 2024. godine bio je manjak prihoda i primitaka za pokriće u slijedećem razdoblju u iznosu od 7.202.762,00 eura, a sastoji se od prenesenog manjka prihoda i primitaka u iznosu od 9.862.908,00 eura iz 2023. godine i planiranog viška prihoda i primitaka u 2024. godini u iznosu 2.660.146,00 eura.

U financijskom planu za 2024. godinu i projekcijama za 2025. i 2026. godinu planiralo se pokriće dijela projiciranog manjka prema sljedećoj dinamici:

* 2024. godine – 2.660.146,00 eura
* 2025. godine – 3.866.648,00 eura
* 2026. godine – 3.336.114,00 eura

I Izmjenama i dopunama Financijskog plana za 2024. godinu, a prema Odluci Upravnog vijeća, broj: 01-942/1-2024., od 28.06.2024. godine planirano je pokriće manjka u poslovnoj 2024. godini u iznosu 679.511,00 eura.

Kod izrade Financijskog plana za 2024., 2025. i 2026. godinu u mjesecu listopadu 2023. godine nismo mogli projicirati realno ostvarenje prihoda kao ni stvarnu realizaciju troškova. Iz navedenog razloga isto je korigirano I (prvim) Izmjenama i dopunama na način da će u poslovnoj 2024. godini ukupno pokriće manjka iznositi 679.511,00 eura i to iz prihoda za posebne namjene.

Budući da je u 2024. godini ostvaren manjak prihoda u iznosu 703.858,75 eura, nisu ostvareni ciljevi prema Planu uravnoteženja – pokriću manjka iz prethodnih godina.

|  |  |  |  |  |
| --- | --- | --- | --- | --- |
| Opis | Procjena rezultata poslovne 2024. godine prema Odluci o višegodišnjem planu uravnoteženja, pokriću manjka iz prethodnih razdoblja prema predloženom Financijskom planu | Potvrđeni Financijski plan za poslovnu 2024. godinu s projekcijom za 2025. i 2026. godinu | Procjena rezultata poslovanja 2024. godine po I (prvim) Izmjenama i dopunama za 2024. godinu | Ostvareni rezultat na kraju 2024. godine - Izvršenje prihoda i rashoda, primitaka i izdataka |
|  |  |  |  |  |
| **A Račun prihoda i rashoda** |  |  |  |  |
| Prihodi poslovanja | 26.861.337,00 | 26.861.337,00 | 45.924.574,00 | 27.783.782,23 |
| Prihodi od prodaje nefinancijske imovine | 1.500,00 | 1.500,00 | 300 | 96,08 |
| **UKUPNO PRIHODI** | **26.862.837,00** | **26.862.837,00** | **45.924.874,00** | **27.783.878,31** |
| Rashodi poslovanja | 21.527.231,00 | 21.527.231,00 | 26.425.956,00 | 25.409.592,06 |
| Rashodi za nabavu nefinancijske imovine | 1.893.611,00 | 1.893.611,00 | 17.537.558,00 | 1.745.341,68 |
| **UKUPNO RASHODI** | **23.420.842,00** | **23.420.842,00** | **43.963.514,00** | **27.154.933,74** |
| Razlika prihoda/rashoda | 3.441.995,00 | 3.441.995,00 | 1.961.360,00 | 628.944,57 |
| **B Račun zaduživanja/financiranja** |  |  |  |  |
| Primici od financijske imovine | 0 | 0 | 0 | 498.586,14 |
| Izdaci za financijsku imovinu i otplate zajmova | 781.849,00 | 781.849,00 | 1.281.849,00 | 1.831.389,46 |
| **C FIN. PLAN UKUPNO** |  |  |  |  |
| **Prihodi i primici** | **26.862.837,00** | **26.862.837,00** | **45.924.874,00** | **28.282.464,45** |
| **Rashodi i izdaci** | **24.202.691,00** | **24.202.691,00** | **45.245.363,00** | **28.986.323,20** |
| Razlika višak/manjak | 2.660.146,00 | 2.660.146,00 | 679.511,00 | -703.858,75 |
| Preneseni rezultat poslovanja | -9.862.908,00 | -9.862.908,00 | -12.309.406,00 | -12.447.601,47 |
|
| Korigirani rezultat poslovanja za pokriće u slijedećim godinama | -7.202.762,00 | -7.202.762,00 | -11.629.895,00 | -13.151.460,22 |

**Obrazloženje:**

U odnosu na planirana sredstva temeljem Odluke o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera za 2024., 2025. i 2026. godinu ostvareno je više prihoda i primitaka za 5,28% ili za 1.419.627,45 eura, a rashodi i izdaci veći su za 19,76% ili za 4.783.632,20 eura. Ostvareni rezultat poslovanja na kraju proračunske godine je manjak u iznosu 703.858,75 eura, dok je planirani rezultat trebao biti pozitivan u iznosu 2.660.146,00 eura.

Preneseni manjak prihoda veći je za 21,26% ili za 2.584.693,47 eura u odnosu na planirana sredstva. Ovo povećanje prvenstveno je posljedica rasta koeficijenata za sva radna mjesta, s primjenom od 1. ožujka 2024. godine**,** kao i promjena u broju i strukturi zaposlenih. Važno je napomenuti da limitirana sredstva ne prate rast plaća u punom iznosu. Dok su limitirana sredstva za 2024. godinu porasla za ukupno 24,66%**,** plaće su povećane za 36%. Razliku do punog iznosa bolnica je osigurala iz vlastitih sredstava. Iz navedenog razloga nije ostvaren planirani rezultat poslovanja. Najznačajniji rast rashoda zabilježen je u rashodima za zaposlene, što je prvenstveno rezultat povećanja koeficijenata za sva radna mjesta, s primjenom od 1. ožujka 2024. godine, kao i promjena u broju i strukturi zaposlenih. Važno je naglasiti da limitirana sredstva ne prate rast plaća u cijelosti. Dok su limitirana sredstva za 2024. godinu porasla za ukupno 25 %, rashodi za plaće povećani su za 36 %. Razliku do punog iznosa bolnica je osigurala iz vlastitih prihoda, no iz istih je morala smanjiti plaćanje drugih obveza. Međutim, činjenica je da limitirana sredstva nisu dostatna za podmirenje svih obveza prema zaposlenima, što dodatno otežava financijsko poslovanje. Kako bi se nadoknadila razlika i osiguralo pokriće ostalih obveza, ključan izvor financiranja su bili tržišni prihodi. Iako su tržišni prihodi u 2024. godini rasli na svim razinama, oni još uvijek nisu dovoljni za potpuno pokriće svih obveza na razini bolnice. Dodatni izazov predstavlja kontinuirani rast cijena energenata, prehrambenih proizvoda i medicinskog materijala, što dodatno opterećuje poslovanje i negativno utječe na likvidnost.

Trenutna situacija uvelike utječe na likvidnost bolnice, s obzirom na to da troškovi rastu brže od prihoda. Iako bolnica redovito izvršava svoje obveze, pritisak na financijsku stabilnost postaje sve izraženiji. Dugoročno gledano, nužno je osigurati dodatne izvore financiranja i prilagoditi model financiranja zdravstvenih ustanova kako bi se osigurala održivost poslovanja.

Također, bitno je napomenuti da zbog nerealne priznate cijene usluga od strane HZZO-a bolnica nije izvršavala svoje obveze u ugovorenom iznosu limita, sredstva su kroz godinu doznačivana u 100% iznosu, ali su prihodi priznati u visini stvarno izvršenih usluga. Ostalo se evidentira na obvezi za manje izvršen rad prema HZZO-u. Također, do kraja poslovne godine Vlada Republike Hrvatske nije donijela odluku o otpisu obveza za neizvršen rad tijekom pandemijskih godina ili pronašla neki drugi model kako bi isto mogli iskazati na prihodovnoj strani. Bez dodatne pomoći Varaždinske županije, HZZO-a, Ministarstva zdravstva, Bolnica nije u mogućnosti samostalno podmiriti preneseni manjak prihoda iz prethodnih godina.

***Mjere za otklanjanje utvrđenih uzroka nastanka negativnog poslovanja:***

1. Financijskim planom i izmjenama i dopunama planirati pokriće manjka;
2. Kod planiranja i izvršavanja Financijskog plana prioritet imaju zakonske i ugovorne obveze;
3. Kontinuirano praćenje naplate prihoda i preuzimanje obveza u skladu s njihovim ostvarenjem;
4. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova;
5. Smanjenje materijalnih rashoda uz zadržavanje kvalitete rada i pružanja usluga našim korisnicima;
6. Poboljšavanje uvjeta za daljnji rast i razvoj;
7. Nastavak uspostavljanja adekvatnih uvjeta rada ( zdravstveni prostor i oprema ) te povećanje sigurnosti na radu, a s ciljem smanjenje stope bolovanja do 42 dana na teret poslodavca i troška zamjenskih zdravstvenih radnika;
8. Nastavak organiziranja racionalnog i funkcionalnog mjesečnog rasporeda rada;
9. Povećanje broja e-termina naručivanja za specijalističko-konzilijarnu zdravstvenu zaštitu usklađeno s e- ponudom;
10. Analitički pristup sudskim sporovima s prijedlogom načina racionalizacije troškova;
11. Ostvarivanje bespovratnih sredstva iz EU fondova i drugih zakonom predviđenih izvora financiranja izvan redovnog poslovanja i županijskog proračuna;
12. Daljnji pregovori s dobavljačima s ciljem postizanja sporazuma na ime otpisa kamata;
13. Daljnje poduzimanje mjera ostvarivanja ušteda na ime energetske učinkovitosti i obnovljivih izvora energije;
14. Nastavak poduzimanja mjera samoodrživosti pratećih djelatnosti bolnice s ciljem smanjenja troškova poslovanja istih;
15. Nastavak senzibiliziranja javnosti o potrebi participiranja u radu bolnice donacijom;
16. Definiranje broja zaposlenih po radnim mjestima u Pravilniku o unutarnjem ustroju i sistematizaciji radnih mjesta.

***Provedba mjera za otklanjanje uzroka negativnog poslovanja:***

|  |  |  |  |  |
| --- | --- | --- | --- | --- |
| NAZIV MJERE | OPIS/NAČIN PROVEDBE | ROK PROVEDBE | OČEKIVANI UČINAK | FAZA PROVEDBE |
| 1. Odlukom o donošenju Financijskog plana te izmjenama i dopunama planirati pokriće manjka | Financijski plan koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja. | Zakonski rokovi, a prema potrebi prilikom izmjena i dopuna Financijskog plana u narednom razdoblju | Smanjenje troškova poslovanja | Cilj ostvaren |
| 2. Kod planiranja i izvršavanja Financijskog plana prioritet imaju zakonske i ugovorne obveze | Mjera podrazumijeva prioritetno podmirivanje već preuzetih obveza, odnosno zakonskih obveza. | Kontinuirano | Pravovremeno izvršavanje obveza | Podmirene su zakonske obveze |
| 3. Kontinuirano praćenje naplate prihoda i preuzimanje obveza u skladu s njihovim ostvarenjem | Mjera uključuje preuzimanje obveza u skladu s dinamikom ostvarenja izvora financiranja kako je definirano u Financijskom planu. Izrada kvartalnih izvještaja o realizaciji plana. | Mjesečno  Kvartalno | Utjecaj na ročnost | Mjesečno se vodi briga o naplati prihoda,  Izrađuju se kvartalna izvješća o realizaciji plana |
| 4. Pravovremeno poduzimanje mjera naplate potraživanja | Postupanje prema Proceduri za naplatu prihoda. | Kontinuirano | Povećanje naplaćenih prihoda, manje ovršnih postupaka | Kontinuirano se provode mjere naplate prihoda |
| 5. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova | Mjera uključuje oslobađanje sredstava iz izvora Opći prihodi i primici i financiranje što više aktivnosti i projekata iz drugih izvora (nacionalni i međunarodni natječaji) | Kontinuirano | Povećanje kvalitete boravka pacijenata te povećanje kvalitete uvjeta rada zaposlenika | Prate se svi pozivi za prijavu na natječaje, prijava se vrši na sve pozive |
| 6. Upravljanje nekretninama u vlasništvu Bolnice | Učinkovito raspolaganje nekretninama (zakup, najam, prodaja) | Kontinuirano | Povećanje prihoda | Iznalaze se rješenja/sredstva za stavljanje istih u punu funkciju |
| 7. Smanjenje materijalnih rashoda uz zadržavanje kvalitete rada i pružanja usluga građanima | Maksimalna racionalizacija materijalnih rashoda | Kontinuirano | Smanjenje troškova poslovanja | Bolnica provodi maksimalnu racionalizaciju materijalnih rashoda. |

Specijalna bolnica za medicinsku rehabilitaciju Varaždinske Toplice kontinuirano provodi racionalizaciju poslovanja vodeći posebnu pažnju o nastanku troškova, no činjenica je da vanjski utjecaji imaju najveći značaj na stvaranje istih.

Međutim, bitno je istaknuti da uz maksimalni angažman na svim radilištima, bez dodatne pomoći Varaždinske županije, HZZO-a, Ministarstva zdravstva, Bolnica nije u mogućnosti samostalno podmiriti preneseni manjak prihoda iz prethodnih godina. Evidentirani, preneseni manjak prihoda nastao je najvećim dijelom zbog neizvršenja ugovorenih limitiranih sredstava, a na čije je neostvarenje utjecala pandemija COVID – 19.

Ravnatelj predlaže usvojiti Godišnji izvještaj o provedbi višegodišnjeg plana uravnoteženja Specijalne bolnice za medicinsku rehabilitaciju Varaždinske Toplice za 2024. godinu, kako je to predloženo u gornjem tekstu i obrazloženju.

Upravno vijeće je prihvatilo prijedlog ravnatelja i isto usvojilo.

**Predsjednik Upravnog vijeća**

*mr. sc. Alen Runac*

***Dostaviti:***

1. *Ravnatelju*
2. *Varaždinskoj županiji*
3. *Odjelu ekonomsko-financijskih poslova*
4. *Odjelu općih, pravnih i kadrovskih poslova*
5. *Pismohrana*